Kotleba, Marek, poslanec NR SR (2021-06-17):
Ďakujem za slovo. Pán podpredseda, pani ministerka, pani poslankyne, páni poslanci, tak vládou predkladaná novela zákona 336/2015 o podpore najmenej rozvinutých okresov a zmene a doplnení niektorých zákonov v znení neskorších predpisov si kladie za cieľ zefektívnenie poskytnutia finančného príspevku na pomoc najmenej rozvinutých okresov, a to s ohľadom na jeho lepšiu adresnosť, transparentnosť. Tak ja určite nepochybujem o tom, že tento proces sa musí zefektívniť, aby naozaj tie najmenej rozvinuté okresy dostali tie prostriedky rýchlejšie a aby to bolo transparentné. Ale zaujímalo by ma tam niekoľko vecí a ako som si preštudoval ten zákon, tak z procesu prípravy politiky NRO vypadla rada pre rozvoj, tak je to tam uvedené v tom zákone, ktorá bola vlastne doteraz priestorom na diskusiu. Boli tam síce tí predsedovia tých úradov, dosadzovaní, samozrejme, politicky, ale prišlo mi to také, že mohla sa tam viesť diskusia o tom, že ako treba tým regiónom pomôcť. A v tých radách často boli aj tajomníci z rôznych ministerstiev, čiže tam mohla byť nejaká taká hlbšia diskusia, rozsiahlejšia, ale zatiaľ mi to tak vychádza, že to tam vypadlo. Prosím vás, potom na mňa reagujte a odpovedzte, že vlastne akým spôsobom bude prebiehať diskusia v tých regiónoch. Po schválení radou prechádzajú tie materiály na schválenie vlády, a preto sa ja pýtam, prečo vypadol tento priestor naozaj aj s rôznymi inými zástupcami ústredných orgánov štátnej správy. Pretože aj táto problematika by mala byť konzultovaná napriek celým politickým spektrom aj s viacerými ministerstvami, aby naozaj sa k tomu vedeli vyjadriť tie kompetentné osoby. Takisto akčné plány, ktoré, ku ktorým, ktoré, tieto akčné plány boli viazané na obdobie piatich rokov a mohli sa v minulosti dodatkovať. Zatiaľ som to tam nevidel v tom znení zákona. Čiže poprosím vás aj, aby ste reagovali na mňa, ako to bude s tými akčnými plánmi. Konkrétne, ďalšie konkrétne metodiky riešenia v pôsobnosti ministerstva vnútra som tam takisto nenašiel, ale verím, že v budúcnosti budú napísané. A nemôžem ani súhlasiť s tým, že v zápisniciach ohľadne týchto zasadnutí komisií NRO v minulosti, v tých zápisniciach sú uvedené, uvedené rôzne doplňujúce návrhy, diskusia. Tie akčné plány, ktoré boli vyhodnotené, boli pripomienkované, ale ako nastala zmena vlády, tak v zápisniciach nie sú absolútne uvedené žiadne dodatky alebo nie sú tam žiadne nejaké pripomienky, že ak by ste mohli teda povedať, že či tie zasadnutia prebiehali úplne bez problémov a či naozaj tie akčné plány, ktoré boli vytvorené touto vládou, boli absolútne bezchybné, pretože v zápisniciach to nebolo vôbec uvedené alebo, prípadne či tie zápisnice boli správne, ktoré boli uvedené na stránkach. Prosím vás, tak potom ak by ste mi to zodpovedali vo faktickej. Je treba naozaj podotknúť, že na rozvoj najmenej rozvinutých okresov majú pomôcť, sa musí pomôcť tým okresom, ktoré sa podotýkajú naozaj s tou najvyššou mierou nezamestnanosti, a treba naozaj na tomto zapracovať, zamakať na tom, podporiť tieto regióny, aby naozaj ten región, iba región Bratislava, Trnava, ktorý, teraz Nitra prosperuje, aby sa myslelo aj na tie okresy, ako je Rimavská Sobota, Poltár, Snina a na všetky možné, čo sa týka celého Slovenska. Ďakujem pekne.